În punctul cel mai de est al cursului râului Don, apele sale se apropie de cele ale Volgii. Canalul Volga-Don, cu o lungime de 105 km, este o importantă cale de navigație, care leagă cele două râuri. Fortăreața hazarilor Sarkel domina în vechime acest important nod de transport. În această zonă a râului s-a desfășurat Operațiunea Uranus, unul dintre cele mai importante momente ale celui de-Al Doilea Război Mondial.